Ο **Τόμας Μασιούλις** (γεννήθηκε στις 19 Σεπτεμβρίου 1975) είναι πρώην Λιθουανός επαγγελματίας καλαθοσφαιριστής και προπονητής. Κατά τη διάρκεια της αγωνιστικής του σταδιοδρομίας, με ύψος 2,05 μέτρων, έπαιζε στη θέση του πάουερ φόργουορντ. Κατά τη διάρκεια της προπονητικής του πορείας, ήταν ο πρώτος προπονητής της Ζαλγκίρις-2. Αυτή τη στιγμή είναι βοηθός προπονητή καλαθοσφαίρισης της Μπαρτσελόνα .

Επαγγελματική σταδιοδρομία
--------------------------

Ο Μασιούλις ξεκίνησε την σταδιοδρομία του στο συλλογικό μπάσκετ με την Στατύμπα Γιονάβα, στη δεύτερη κατηγορία της Λιθουανίας ( LKAL ). Μετά από ένα χρόνο, πήγε στη Ζαλγκίρις Κάουνας, στην Πρώτη Κατηγορία Λιθουανίας ( LKL ), όπου έπαιξε μέχρι τα μέσα του 2002. Αργότερα, πήγε στον σύλλογο του Ιταλικού Πρωταθλήματος Μοντεπάσκι Σιένα .

Αφού τελείωσε τη χρονιά με αυτόν τον σύλλογο, μετεγράφη στον σύλλογο του Πολωνικού Πρωταθλήματος Ασέκο Πρόκομ Γκντίνια. Στο τέλος της περιόδου 2007-2008, μετά από τις διοικητικές αλλαγές, άλλαξες ομάδα και ο Μασιούλις. Μετά την αποδέσμευσή του, σκέφτηκε σοβαρά να αποσυρθεί.  Ωστόσο, αφού κάποιοι από τους παίκτες της Ζαλγκίρις Κάουνας υπέστησαν τραυματισμούς, ο Μασιούλις εισήθλθε ξανά στη Ζαλγκίρις Κάουνας.  Το συμβόλαιό του με τη Ζαλγκίρις Κάουνας, το οποίο έληξε στις 16 Δεκεμβρίου 2008, δεν παρατάθηκε, οπότε ο Μασιούλις υπέγραψε συμβόλαιο με την Αισιάι Κάουνας, στις 17 Δεκεμβρίου 2008. Μετά την Πρωτοχρονιά, επέκτεινε το συμβόλαιο μέχρι το τέλος του χρόνου.

Πορεία στην Εθνική ομάδα
------------------------

Ως μέλος της εθνικής ομάδας καλαθοσφαίρισης της Λιθουανίας, ο Μασιούλις έπαιξε στο Παγκόσμιο Πρωτάθλημα της FIBA του 1998 και στο Ευρωπαϊκό Πρωτάθλημα του 1999. Ήταν επίσης μέλος της Λιθουανικής ομάδας που κέρδισε το χάλκινο μετάλλιο στους Θερινούς Ολυμπιακούς Αγώνες του 2000.

Προπονητική σταδιοδρομία
------------------------

Τον Οκτώβριο του 2009, ο Μασιούλις έγινε προπονητής στη σχολή μπάσκετ της Ζαλγκίρις, την Žalgiris-2, προπονώντας την ομάδα κάτω των 14 ετών. Τον Ιανουάριο του 2010, έγινε βοηθός προπονητή στην Αϊσιάι Κάουνας. Ήταν ο επόμενος προπονητής της βασικής ομάδας της Ζαλγκίρις-2, που είναι η εφεδρική ομάδα της Ζαλγκίρις Κάουνας. Οδήγησε την ομάδα στους τελικούς της δεύτερης κατηγορίας της Λιθουανίας (NKL) το 2016 και το 2018. Στη συνέχεια έγινε βοηθός προπονητή με την ανδρική ομάδα του συλλόγου, της Ζαλγκίρις Κάουνας, το 2018.

Στατιστικά πορείας
------------------

Υπόμνημα|   ΣΑ | Συνολικοί αγώνες |   ΒΑΣ  | Συμμετοχές ως βασικός |  ΛΑΓ  | Λεπτά συμμετοχής ανά αγώνα |
|  ΕΣ%  | Ποσοστό ευστοχίας σουτ |  3Π%  | Ποσοστό ευστοχίας τριπόντων |  ΕΒ%  | Ποσοστό ευστοχίας ελευθέρων βολών |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΜΑΓ  | Μπλοκαρίσματα ανά αγώνα |  ΠΑΓ  | Πόντοι ανά αγώνα |  ΒΔΑ  | Βαθμολογία δείκτη απόδοσης (PIR) |
|  **Έντονα**  | Η καλύτερη επίδοση |  \*  | Κορυφαίος παίκτης πρωταθλήματος |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΜΑΓ | ΠΑΓ | ΒΔΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2000–01 | Žalgiris | 5 | 5 | **30.5** | **.697** | .333 | .632 | **8.2** | **2.0** | **1.6** | .4 | **12.8** | **19.2** |
| 2001–02 | Žalgiris | 11 | 10 | 26.0 | .517 | **.533** | .545 | 5.9 | 1.7 | 1.1 | .7 | 8.9 | 11.7 |
| 2004–05 | Prokom Trefl Sopot | 18 | 17 | 24.0 | .628 | .160 | .391 | 5.4 | 1.7 | 1.2 | .6 | 7.1 | 10.6 |
| 2005–06 | Prokom Trefl Sopot | 14 | 10 | 23.4 | .667 | .400 | .367 | 5.6 | 1.8 | .9 | **.9** | 5.8 | 10.2 |
| 2006–07 | Prokom Trefl Sopot | **20** | **19** | 20.1 | .517 | .278 | **.733** | 3.9 | 1.0 | 1.0 | .3 | 4.3 | 5.8 |
| 2007–08 | Prokom Trefl Sopot | 13 | 13 | 21.2 | .478 | .273 | .389 | 3.6 | 1.1 | .8 | .1 | 2.9 | 4.5 |
| 2008–09 | Žalgiris | 4 | 0 | 12.5 | .000 | .000 | .000 | 2.3 | .8 | .3 | .0 | .0 | .5 |

Προσωπική ζωή
-------------

Ο γιος του Μασιούλις, Γκίτις Μασιούλις, είναι επίσης επαγγελματίας παίχτης. Έκανε την πρώτη εμφάνισή του με τη βασική σύνθεση της Ζαλγκίρις Κάουνας

Παραπομπές
----------

1. ↑  Masiulio mintyse – karjeros pabaiga (in Lithuanian).
2. ↑  «Archived copy». Αρχειοθετήθηκε από το πρωτότυπο στις 19 Απριλίου 2011. Ανακτήθηκε στις 14 Σεπτεμβρίου 2010.
3. ↑  G.Kurtinaitis žais „Aisčiuose", Masiulis lieka iki sezono pabaigos (in Lithuanian).
4. ↑  «"Žalgirio" talentas Gytis Masiulis tobulėja tėčio vadovaujamoje komandoje». *lrytas.lt*. Αρχειοθετήθηκε από το πρωτότυπο στις 24 Φεβρουαρίου 2018. Ανακτήθηκε στις 6 Δεκεμβρίου 2016.
5. ↑  «Gytis Masiulis debiutavo "Žalgirio" komandoje». *BasketNews.lt* (στα Λιθουανικά). Ανακτήθηκε στις 22 Ιανουαρίου 2017.

Εξωτερικοί σύνδεσμοι
--------------------

* Προφίλ παίκτη στη FIBA
* Προφίλ στο Sports-Reference.com
* Προφίλ παίκτη στην Ιστοσελίδα του Ιταλικού Πρωταθλήματος Αρχειοθετήθηκε 2021-12-01 στο Wayback Machine. (στα Ιταλικά)
* Προφίλ στην ιστοσελίδα του Λιθουανικού Πρωταθλήματος